Omkring klokken 14:45 tilkaldte den 20-årig kvindelige beboer Beredskabscenter Aalborg. - Hun havde olie i en gryde, og ifølge hende eksploderer olien pludselig. Hun blev forskrækket, men naboer kom til og fik heldigvis slukket branden med et vådt viskestykke, oplyser indsatsleder ved Beredskabscenter Aalborg, Bent Tindahl Pedersen. Derfor slap den 20-årig pige og veninden med en forskrækkelse, men Beredskabscenter Aalborg har alligevel et lille råd, som mange unge kan tage med på vejen. - Vi oplever ofte, at unge ikke har styr på forsikringerne, når de flytter hjemmefra. I dette tilfælde havde pigen ingen indboforsikring og det kunne have fået store omkostninger for hende, hvis ilden havde nået at brede sig. - Man kan ikke få erstatning for de ting som tøj og computere, der kan gå til i en brand, uden en forsikring. Så jeg vil opfordrer de unge og deres forældre til at få styr på det, siger Bent Tindahl Pedersen.

Referat:
En 20-årig pige på Ribevej i Aalborg Øst fik sig en slem forskrækkelse under en madlavning. Men måske også en lærerig en af slagsen?